text: Biltog måtte nødbremse på vej til Sild
  08 september 2014 kl. 14.14
  Bilister skal blive i deres køretøj, når de fragtes til vadehavsøen Sild med biltog. Det gjorde en 37-årig BMW-kører ikke i weekenden, og det udløste en nødopbremsning.
  Episoden fandt sted, da biltoget var på vej fra Nibøl til Westerland. Den 37-årige steg ud af sin BMW og gik rundt på de øverste bildæk.
  Det blev bemærket af loko-føreren på et modkørende biltog. Meldingen udløste en kraftig opbremsning på biltoget med den unge mand. Og da toget nødbremsede, fandt den 37-årige ud af, at hans forehavende måske ikke var så heldigt, og han steg ind i sin bil igen.
  Det fritog ham dog ikke for ansvar ? og i Westerland ventede politiet.
  Politiet understreger, at det kan være livsfarligt at stige ud af sin bil, når den kører på biltoget. Det har flere fortilfælde vist. Der er også en grund til, at bil-passagererne skal sidde med sikkerhedssele på under tog-turen.
  